da da en da nb da en de da tr da da da ca nn en en da nl en uk da da da da da da da da da da en da da de da
Steg anden dagen før - Juleand.dk
1 frilandsand ca. 3 kg
3 store madæbler i både
Indmad (lever, hjerte, krås)
Gnid anden ind- og udvendig med salt og peber. Fyld anden med æblebåde og svesker. Luk anden med kødnåle. Læg anden med brystet nedad på risten over bradepanden. Læg indmad i bradepanden og hæld vandet ved. Anden er nu klar til at blive stegt efter én af flg. metoder:
Anden sættes i en kold ovn. Ovnene tændes og indstilles på 160 grader. Efter 45 min. vendes anden og den steges videre i 1 time og 15 min. Herefter hældes skyen fra og anden steger videre ved 250 grader i 15 min. Til sidst slukkes ovnen og anden steger nu færdig i 15 min. på eftervarme.
Anden sættes i en kold ovn. Ovnene tændes og indstilles på 130 grader. Efter 3 timer vendes anden og den steges videre i 2 timer. Sluk ovnen og lad anden stege færdig i 15 min. på eftervarme.
Uanset hvilken metode der er brugt til stegning gøres nu flg. for at gøre anden klar til opvarmning dagen efter:
Lad den færdigstegte and afkøle. Skær bryststykker, vinger, under- og overlår fra skroget og læg det i et ovnfast fad smurt med andefedt. Andens rygstykker lægges i små bunker i fadet og dækkes til med overskydende skind, som forhindrer, at kødet udtørrer ved genopvarmning. Læg æbler og svesker i en bunke ved siden af kødet. Dæk fadet med folie og sæt det i køleskab til næste dag. Husk også at gemme andefedtet.
Forvarm ovnen til 180 grader. Sæt det foliedækkede fad ind midt i ovnen. Steg i 20 minutter. Tag kødet ud af ovnen og skru op på 250 grader. Pensl kødet med andefedtet. Læg nu kun folie over æbler og svesker. Sæt fadet midt i den varme ovn i 10 min. til kødet er gennemvarmt og skindet er sprødt.
Ved genopvarmning skal anden have så kort tid som muligt i den varme ovn for at bevare saft og smag. Derfor er ovnen nødt til at være forvarmet. Saucen kan også sagtens laves færdig dagen før og varmes inden servering.
juleand.dk 2019 © - Sejerøvej 28 - 4592 Sejerø - Tlf. 40 15 53 01 - e-mail: horsekaer@hotmail.com